नियंत्रण में रखने वाले लोगों को पहचानना खुद को हमेशा सब से ऊपर रखना
इन संकेतों को पढ़ें। ईमानदारी के साथ, बिना अपने साथी का पक्ष लिए इन का जवाब दें (ऐसा बिलकुल ना बोलें, कि वह हर समय इस तरह से व्यवहार नहीं करता या करती या फिर ऐसा सिर्फ कभी-कभी ही होता है--यदि ऐसा हमेशा ही होता है!)। सिर्फ हाँ या ना में ही जवाब दें। फिर भले ही 3-4 बार हाँ का आना मतलब इस से बाहर निकलना और किसी ऐसे के साथ में हो जाएँ, जो आप के साथ इस से कहीं बेहतर ढंग से व्यवहार करे, जिस के आप हकदार भी हैं। क्या अप का साथी कुछ ऐसा करता है:  आप के दोस्तों या परिवार के सामने, आप को नीचा दिखता है या आप का मजाक उडाता है? आप की उपलब्धियों को कम आंकता है या आप के लक्ष्यों के प्रति आप को हतोत्साहित करता है? आप को ऐसा महसूस कराता है, कि आप कोई भी निर्णय लेने के काबिल नहीं हैं? किसी चीज़ को हासिल करने के लिए आप को डराता, धमकता है? बताता है, कि आप क्या पहनें और क्या नहीं? बताता है, कि आप कैसे बाल बनाएँ? दर्शाता है, कि उस के बिना आप कुछ भी नहीं हैं या वो आप के बिना कुछ भी नहीं है? आप की सहमति के बिना आप को बुरी तरह से खींचता, धक्का देता, चुटकी काटता, या धकेलता है? यदि आप कहीं जाती हैं, तो इस बात की पुष्टि करने के लिए कि आप उसी जगह पर हैं कि नहीं, आप को बार-बार फोन करता है? आप को कष्ट देने और बुरा-भला बोलने के लिए, ड्रग्स या अल्कोहोल का सहारा लेता है? उस की किसी गलत हरकत का सारा इल्जाम आप पर डाल देता है ? आप को ऐसा महसूस कराता है, कि आप के लिए इस रिश्ते में रहने के अलावा और कोई रास्ता नहीं है? आप को आप के मन की चीज़ें करने से रोकता है - जैसे अपने दोस्तों के साथ समय बिताना? किसी झगडे के बाद में आप को "सबक सिखाने के लिए" किसी जगह पर अकेला छोड़ देता है? क्या आप को एक ही कहानी अलग-अलग तरह से सुनने को मिल रही है? क्या उस के दोस्त आप को उस के बारे में कुछ ऐसी बातें बता रहे हैं, जो आप ने पहले कभी ना सुनी हों, या फिर जिस से आप के साथी का एक अलग ही रूप आप के सामने उभर के आ रहा हो? आधी-अधूरी कहानी और कुछ चुनिन्दा यादों का मतलब कि वे आप के सामने सच्चाई को तोड़-मरोड़ कर पेश कर रहे हैं। यह आप को नियंत्रित करने का एक बहुत बड़ा संकेत है और इस बात का संकेत है, कि वह आप को अपने अनुसार बनाने का प्रयास कर रहा है।   जब भी आप को किसी बात से नियंत्रित किया जाता है, तो ये कुछ ऐसी बातें होती हैं, जो या तो आप के सामने अधूरी ही पेश की गई हैं, या फिर पूरी तरह से झूठ हैं। यहाँ पर आप को ज़रा रुक कर अपने इस रिश्ते के बारे में विचार करने की जरूरत है, लेकिन इसे अपने रिश्ते पर हावी ना होने दें। यदि यह अक्सर ही ऐसा होता है, तो खुद को रोक लें और याद दिलाएं, कि यह ऐसा पहली बार नहीं हुआ है, जब आप को इस तरह की प्रतिक्रिया मिली। अपने और अपने साथी या जो भी वह विशेष व्यक्ति है, के बारे में अपने अंतरों को समझने की कोशिश करें और उस के दोस्त क्या कहते हैं इस पर भी विचार करें। यदि यहाँ पर ऐसा बहुत कुछ है, उस से इस बारे में सब कुछ पूछें। यदि उस की प्रतिक्रियाएं और जवाब आप को संतुष्ट नहीं कर पा रहे हैं, तो फिर आप को इस बारे में दोबारा से विचार करने की जरूरत है। आप के दोस्तों और आप के परिवार को आप से अलग कर के, उसे आप पर अपना अधिकार जताने में सफलता हासिल हो जाएगी। और वह ऐसा तभी करता होगा, जब आप के मित्र या परिवार के लोग आप के बेहद करीब होंगे और आप को उसे छोड़ने की सलाह देते होंगे। यदि वह अक्सर ही आप के दोस्तों के जाने के बाद आप से उन की बुराई करता है, या परिवार के लोगों का मजाक बनाता है, या जब भी आप अपने मित्रों को छोड़ कर आती हैं, तो बहुत बड़ा तमाशा करता है, तो आप को अपने इस रिश्ते को यहीं छोड़ कर आगे बढ़ जाना चाहिए।   ऐसे लोग जो लोगों को नियंत्रित करते हैं, उन्हें लोगों को तनाव में देखने और तमाशा करने में बहुत मजा आता है। ये लोग थोडा सा आक्रामक व्यवहार कर के, बहस की शुरुआत कर के और लोगों को उकसाते हैं। और इस के बाद खुद तो एक बच्चे की तरह भोले बन जाते हैं और फिर सारा इल्जाम आप के दोस्तों या परिवार पर डाल देते हैं। और उसे आप को नियंत्रित करने में तब और आसानी होती है, जब आप खुद ही अपने दोस्तों और परिवार के लोगों से नाखुश रहने लगते हैं और उस के सामने इस बात की पुष्टि कर देते हैं, कि आप के दोस्तों और आप के परिवार के लोगों के बीच में कुछ भी सही नहीं है, और जल्द ही आप के पास में अपना बोलने लायक उस के अलावा और कोई नहीं रह जाएगा। यदि आप का साथी, आप की सुरक्षा का ज्यादा ही ध्यान रखता है, तो यह सच में बहुत अच्छा है। लेकिन यदि वह हद से ज्यादा ही ऐसा करता है, तो आप के लिए यह बेहद खतरनाक और परेशानी की बात है। यदि आप समय पर घर नहीं आती/आते, या किसी काम से घर से बाहर चली जाती हैं, तो क्या वह इस बारे में आप से कुछ ज्यादा ही सवाल जवाब करता है? यदि आप किसी से बात कर रही हैं तो क्या वह आप से इस बारे में बहुत ज्यादा सवाल करता है? जब कभी आप अपने दोस्तों के साथ में समय बिताती हैं, तो क्या उस ने कभी ऐसा कहा है, कि आप उस की बिलकुल भी परवाह नहीं करती?  थोड़ी-बहुत ईर्ष्या करना सामान्य बात है, और यह अच्छा भी लगता है। लेकिन इस से आप का रिश्ता प्रभावित नहीं होना चाहिए। ईर्ष्या का मतलब कि वो आप पर बिलकुल भी विश्वास नहीं करता। और यदि वो आप पर विश्वास ही नहीं करते तो फिर उन के साथ किसी भी रिश्ते में रहने का क्या फायदा। यदि आप का साथी एक घंटे भी देर से आता है, तो आप को इतना कोई फर्क नहीं पड़ता, लेकिन यदि आप 5 मिनट भी देर से घर पहुँचते हैं, तो आप का साथी आप पर चिल्लाना शुरू कर देता है? यह तब के लिए ठीक है, जब वह आप से फ़्लर्ट करते हुए ऐसा बोल रहा हो, लेकिन यदि वह आप के साथ बुरे तौर पर इस तरह से बात करता है, तो संभल जाएँ। यदि आप पैसे बचाते हैं, तो आप कंजूस बन जाते हैं और यदि अपनी जरूरतों पर पैसे खर्च करते हैं, तो फिजूल-खर्ची करने वाले बन जाते हैं। आप चाहे जो भी कर लें, लेकिन आप हमेशा ही गलत हैं -- और इस तरह का व्यवहार बिलकुल भी सहने लायक नहीं है। ये सारे ही दिमागी खेल हैं, जो आप के दिमाग को परेशान करने के लिए खेले जाते हैं, और इस तरह के नियंत्रित करने वाले रिश्तों में ये सब होना एक आम बात है। आप इन में कभी भी नहीं जीतने वाले, तो बेहतर यही होगा, कि आप किसी भी तरह के खेल ना खेलें। और इस से बाहर निकल जाएँ! वह कुछ ऐसा करता है, जो बिलकुल भी स्वीकार करने योग्य ना हो, और इस के बाद माफ़ी मांगने आ जाता है। उन के इस व्यवहार को, उन के आप पर जीत हासिल करने की ख़ुशी मानाने से पहले, जितना जल्दी हो सके पहचान लें।  हो सकता है कि आप के ऐसा बोलने के बाद कि आप उस के इस तरह के व्यवहार को दोबारा बर्दाश्त नहीं करेंगे, वह आप के सामने रोना-धोना चालू कर दे, या फिर आप से कहने लगे, कि मुझे मेरे इस बर्ताव से बाहर निकालने में और बदलने में मेरी मदद करो, कहने लगे। हो सकता है कि वो आप का मन साफ करने के लिए, या आप के मन से उन सारी बातों को निकालने के लिए, आप को कुछ अच्छा या महंगा सा तोहफा ला कर दे। अब ये तो आप पर ही निर्भर करता है, कि क्या उसे दूसरा मौका देना है, या नहीं। यदि वे इस के बाद भी आप का भरोसा तोड़ता है, तो उसे बिलकुल ही अपनी जिंदगी से बाहर निकाल दें। इस में कुछ भी मजेदार नहीं है -- इस तरह के नियंत्रण में रखने वाले रिश्ते कभी भी मजेदार नहीं होते। लेकिन आप को बस किसी भी तरह अपनी इन भावनाओं और व्यक्तिगत चिंताओं के बारे में गहरे ढंग से सोचना चाहिए। क्या यह रिश्ता अच्छा है या बेकार? इस रिश्ते की शुरुआत से ले कर अब तक क्या-क्या बदलाव आए हैं, इन सारी बातों को सोचें।  ईमानदारी से बोलें: कहीं आप सिर्फ सेक्स के लिए ही तो उस के साथ नहीं है। यह किसी के साथ रहने का सिर्फ एक अकेला कारण नहीं होना चाहिए। फिर वो कितना भी हॉट क्यों ना हो लेकिन यह कोई मायने नहीं रखता। आप ही अपनी ज़िन्दगी के सबसे जरूरी इंसान है, हैं ना? आप किसी भी काम के नहीं है, ऐसा सोच कर अपनी उपेक्षा ना करें। यदि आप खुद को इस रिश्ते में सबसे बेकार इंसान समझ रहे हैं, तो शायद आप के साथ इसी तरह का व्यवहार किया जा रहा है। यह विशेष रूप से तब और भी जरूरी हो जाता है, जब आप:  डरे हुए हों कि ना जाने आप का साथी कैसी प्रतिक्रिया देगा। अपने साथी की भावनाओं के लिए खुद जिम्मेदार ठहरा रहे हों। अपने साथी के व्यवहार के लिए, अन्य लोगों के सामने कोई बहाना बनाते हों। विश्वास करते हों, कि सारी गलती आप की ही है। उस हर बात को टालते हों, जिस से आप के साथी को गुस्सा आता है। आप का साथी आप के साथ कभी भी आप के साथ खुश नहीं रह सकता, इस तरह से महसूस करते हों। आप हमेशा अपने मन की बात को छोड़ कर अपने साथी की बातों को मानते हों। हमेशा अपने साथी के साथ रहना चाहते हों, क्योंकि आप को लगता है कि यदि आप उस के साथ ब्रेकअप कर लेंगे तो ना जाने वो क्या करेगा। जब कभी भी आप के साथी का नाम सामने आता है, तो क्या आप के दोस्तों आप के परिवार के लोगों के चेहरे तनाव में आ जाते हैं? तो ज़रा सतर्क हो जाएँ, यदि आप के साथ मौजूद हर एक इंसान, जो आप की परवाह करता है, वह आप के सामने ऐसी ही प्रतिक्रिया देता है, कि आप का साथी आप के साथ गलत करता है।   क्या वह आप के अन्दर से अच्छे लक्षणों को निकाल कर लाता है या फिर बुरे लक्षणों को? क्या आप खुद से हमेशा इस लिए प्यार करते हैं -- क्योंकि आप बहुत शानदार हैं। यदि आप को अन्दर से अच्छा महसूस नहीं होता, तो ऐसा इसलिए भी हो सकता है, क्योंकि शायद उस की नकारात्मक ऊर्जा आप के अन्दर की अच्छी भावनाओं को बुरी भावनाओं में बदल रही हों। देखें, वह आप के साथ, आप के दोस्तों के साथ या आप के परिवार के लोगों के साथ किस तरह से व्यवहार करता है, विशेष रूप से जब वे निरंतर रूप से उस की बुराई करते हैं, या उस के साथ बहस करते हैं। यदि आप ने अपने परिवार और अपने दोस्तों की बातों को नजरअंदाज करने का निर्णय कर लिया है, तो आप ने उस के उस व्यवहार को जिता दिया है। तो इस तरह के हानि पहुँचाने वाले रिश्तों से खुद को दूर कर लें। किसी ऐसे व्यक्ति के साथ रिश्ते में रहना, जो आप को कभी-कभी नीचा दिखाता हो, एक हद तक ठीक है, जब आप उस से सच में प्यार करते हों, लेकिन आप कब तक इस रिश्ते में रह सकेंगे? सच कहें तो ज्यादा दिन तक ऐसा रिश्ता नहीं टिकने वाला। ऑंखें बंद कर के किसी की ओर आकर्षित होना, आप के लिए अच्छा नहीं होगा, तो जब कभी भी आप के दोस्त या परिवार के लोग आप को कोई सलाह दें, तो इसे ज़रा ध्यान से सुनें। आप क्या करना चाहते हैं, यह जानने के लिए खुद को अकेले में बिताने के लिए कुछ समय दें। कुछ दिनों के लिए ही सही लेकिन इस रिश्ते से खुद को दूर कर लें, हालाँकि आप खुद से कुछ ये सारे सवाल कर सकते हैं:   क्या आप अपने साथी या उस विशेष व्यक्ति के आप के प्रति व्यवहार के लिए खुद से ही माफ़ी मांगते हैं, या उस की वकालत करते हैं? आप को अपने रिश्ते को किसी और से बचाने की जरूरत नहीं है -- उसे खुद ही इतना काबिल होना चाहिए कि आप को उसे किसी से बचाने की जरूरत ना पड़ सके। क्या आप लोगों से कुछ छिपा रहे हैं? बेशक, आप यह आप की अपनी जिंदगी है, और आप को अपने जीवन से जुडी हुई हर एक बात को हर किसी के साथ बाँटने की जरूरत नहीं है, लेकिन आप को अपने मन में हर एक बात छिपा कर रखने की भी जरूरत नहीं है। इसे छिपा कर रखना कोई बड़ी समस्या नहीं है, समस्या तो यह है, कि आप किसी ऐसे खतरनाक व्यक्ति के साथ रिश्ते में है, आप को जिसे छिपाना पड़ रहा है। क्या आप हर वक़्त अपनी मन की ठुकरा कर बस वही करते हैं, जो वह चाहता है? क्या आप किसी के साथ बस इसीलिए एक रिश्ते में हैं, क्योंकि आप को अपनी जिंदगी में एक बॉस की कमी महसूस हो रही है, नहीं ना? तो फिर क्यों उसे खुद पर नियंत्रण करने दे रहे हैं? आप को अपने विचार रखने का अधिकार है और आप को इन का सम्मान करने का भी अधिकार है -- उन सरे लोगों को भूल जाएँ, जो आप को मजबूर करते हों। क्या आप ने अपने परिवार और दोस्तों के साथ अपने सारे रिश्तों को गँवा दिया है? आप चाहे जिस तरह के भी रिश्ते में क्यों ना हों, लेकिन आप को कभी-भी ऐसा महसूस नहीं करना चाहिए, कि बस इसलिए क्योंकि आप किसी रिश्ते में हैं, तो आप को अपने पुराने रिश्तों से खुद को दूर कर लेना चाहिए। ये आप को उन लोगों दूर करने की कोशिश इसलिए कर रहे हैं, क्योंकि आप को नियंत्रित कर सकना आसान है -- विशेष रूप से, जब वे हमेशा ही आप के और आप के परिवार के लोगों की बुराई करते हैं। वो बहुत शानदार है, इस बात को महसूस करें — लेकिन अपने आप से भी जुड़े रहें — और आप खुद को उस की ओर आकर्षित होने से भी नहीं रोक सकते। इस तरह के ओग जो अन्य लोगों को नियंत्रित कर सकते हैं, वे बुद्धिमान होने के साथ-साथ प्यारे भी होते हैं -- बस इसी कि वजह से वे लोगों को नियंत्रित कर पाते हैं। सब से अच्छी चीज़ जो आप कर सकते हैं, वो ये कि उन्हें अपनी ज़िन्दगी से पूरी तरह बाहर निकाल दें। ये लोग आप के कीमती समय के बिलकुल भी हक़दार नहीं हैं, और ये आप की कमी नहीं है, यदि कुछ भी गलत है, तो वह उन में है। उन का आप को नियंत्रित करने का बस एक ही कारण है, कि आप उन से बेहतर हैं -- तो बस खुद से खुश रहें और इसे अपनी ज़िन्दगी से निकाल बाहर करें।  आप को यह बात स्वीकार करने की जरूरत है, कि वह उस के प्रति आप के प्यार का इस्तेमाल आप को इस रिश्ते में बांधकर रखने में, आप के ही खिलाफ कर रहा है। आप उस से प्यार करने के लिए खुद को कोई दोष ना दें। दोष तो उन का है, जो आप के प्यार का इस्तेमाल अपने उद्देश्यों की पूर्ति के लिए कर रहा है।
जांचें, कहीं आप का साथी आप का अपमान या आप को नियंत्रित तो नहीं करता: अपने साथी की बुराइयों को या उस के बारे में मशहूर कुछ कहानियों को सुनने के लिए तैयार रहें: अपने दोस्तों को अपने करीब रखें -- विशेष रूप से जब वह इन्हें आप से दूर करने की कोशिश कर रहा हो: देखें यदि वह कुछ ज्यादा ही ईर्ष्या करता है या आप पर ज्यादा ही अधिकार जमाता है: दोहरे मापदंड और जिन परिस्थितियों से जीत ही नहीं सकते उन से बाहर निकलें: उस के अच्छे बने रहने के झूठे प्रयासों को नजरंदाज़ करें: अपने साथ हमेशा ही ईमानदारी बरतें, फिर भले ही यह आप को कितना ही दर्द क्यों ना पहुंचाए: आप का साथी आप को कैसा महसूस कराता है, इस बारे में सोचें: अपने रिश्ते की ओर एक नजर डालें: सिर्फ उस से प्यार करने के कारण उस का पक्ष ना लें -- और इस तरह के बहानों को भी नजरंदाज़ करें: किसी से प्यार करने के लिए खुद से नफरत करना ना शुरू कर दें; बल्कि ऐसे लोगों को जितना जल्दी हो सके, खुद से दूर कर दें:
https://www.wikihow.com/Recognize-a-Manipulative-or-Controlling-Relationship https://www.wikihow.com/Recognize-a-Manipulative-or-Controlling-Relationship
Revealing Manipulative People Putting Yourself First